Foto’s: Hier is Qiniso se 15 manne‘The Bachelorette SA’ (Foto: MNet) Die eerste seisoen van The Bachelorette SA, met Qiniso van Damme in die hoofrol, het Donderdagaand afgeskop. Qiniso het in dié episode 15 hubare mans ontmoet wat in die volgende paar weke gaan meeding om haar hart. Aan die einde van die proses sal slegs een man oorbly wat Qiniso se hart gesteel het. Hier is die mans wat vanjaar aan The Bachelorette deelneem: Lunga Kupiso is ŉ 30-jarige konsultant by ŉ regeringsorganisasie. Sy tyd is verdeel tussen Johannesburg en Ethiopië, maar hy kom oorspronklik van Idutywa in die Oos-Kaap af. Lunga Kupiso (Foto: MNet) Dylan Heneck (29) is ŉ musikant van Kaapstad. Hy is in die VSA gebore, maar woon al sedert 2006 (toe hy 14 was) in Suid-Afrika. Hy het ŉ graad in sakestudies. Dylan Heneck (Foto: MNet) Marc Coetzee (41) van Johannesburg is ŉ entrepreneur, lewensafrigter en pa van twee tienerseuns. Marc Coetzee (Foto: MNet) Franco Basson is ŉ 26-jarige finansiële konsultant van Johannesburg. Franco Basson (Foto: MNet) Ruan Meyer (26) besit sy eie konstruksiemaatskappy en is ŉ deeltydse argitektuurstudent. Hy kom oorspronklik van Bloemfontein, maar woon nou in Pretoria. Ruan Meyer (Foto: MNet) Aviwe Mahlakatha (25) kom oorspronklik van die Oos-Kaap, maar woon nou in Johannesburg. Hy is ŉ radio-vervaardiger, videoredigeerder en model. Aviwe Mahlakatha (Foto: MNet) Henk “Swazi” Nel (28) kom oorspronklik van Kaapstad af, maar het vir agt jaar in Swaziland gewoon, wat hom sy bynaam gee. Hy besit sy eie krieketskool na ŉ suksesvolle krieketloopbaan. Henk “Swazi” Nel (Foto: MNet) Vuyani Mashego is ŉ 28-jarige atleet van Johannesburg. Vuyani Mashego (Foto: MNet) Keelan McManus is 26 en hou daarvan om tyd buite deur te bring. Hy kom van Kaapstad af. Keelan McManus (Foto: MNet) Ten Naidu (36) is ŉ Durbaniet wat nege jaar lank reg oor die wêreld gereis het en 90 lande besoek het. Hy het onlangs teruggekeer na Suid-Afrika om liefde te vind waar hy grootgeword het. Hy is ŉ gekwalifiseerde onderwyser en doen modelwerk in die buiteland. Ten Naidu (Foto: MNet) Peter Roos (27) werk in finansies en woon in Johannesburg. Peter Roos (Foto: MNet) Justin Lakey is ŉ 26-jarige atleet van Johannesburg. Justin Lakey (Foto: MNet) Bradley Newton (29) van Johannesburg werk in die bank-en-versekeringsbedryf. Hy is ook ŉ atleet en opgeleide hip-hop-danser. Bradley Newton (Foto: MNet) Kyran Wright (32) is ŉ pa van Kaapstad wat tans weer studeer om te sorg vir sy jong kind. Kyran Wright (Foto: MNet) Kganya Rapoo (23) kom van Johannesburg en is tans besig met sy klerkskap om ŉ rekeningkundige te word. Terselfdertyd is hy ŉ dosent en ook besig met sy meestersgraad. Kganya Rapoo (Foto: MNet)